তৃতীয় তৈলপ
তৃতীয় তৈলপ (রাজত্বকাল: ১১৫১–১১৬৪ খ্রিস্টাব্দ) রাজা দ্বিতীয় জগদেকমল্লের পরে পশ্চিম চালুক্য সিংহাসনে আরোহণ করেন। তাঁর রাজত্বকালেই চালুক্য সাম্রাজ্যের পতনের সূত্রপাত ঘটে। কাকতীয় রাজবংশের দ্বিতীয় প্রোল তাঁর বিরুদ্ধে যুদ্ধ ঘোষণা করেন। যুদ্ধে তৃতীয় তৈলপ পরাজিত ও বন্দী হন। এই ঘটনার ফলে চালুক্যদের অন্যান্য সামন্ত শাসকেরাও বিদ্রোহ ঘোষণা করে। সেউণ ও হৈসলরা চালুক্য রাজ্য থেকে নিজ নিজ অঞ্চল বিচ্ছিন্ন করে নিতে থাকে। কলচুরি রাজা দ্বিতীয় বিজ্জল ১১৫৭ খ্রিস্টাব্দে রাজধানী কল্যাণী অধিকার করে নিলে তৃতীয় তৈলপ অধুনা ধারওয়াড় জেলার অন্তর্গত অন্নিগেরীতে পালিয়ে যান। শেষ পর্যন্ত ১১৬২ খ্রিস্টাব্দে হৈসল রাজ বীর নরসিংহের হাতে তৃতীয় তৈলপ নিহত জন।